Public procurement notice: Contract Notice
Published: 2020-09-22
Buyer: Region Sjælland
Country: DK
Contract type: Supplies
Procedure: Restricted procedure
CPV classification: 34900000 | 42400000 | 42410000 | 42900000 | 42997300
Submission deadline: 2020-10-20
Award criteria: The most economic tender

Technical requirements: Region Sjælland opfører et universitetshospital i Køge i forbindelse med det nuværende Sjællands Universitetshospital, Køge (SUH). Universitetshospitalet bliver hovedhospital for Region Sjælland med forskning og højt specialiseret behandling.
Den udbudte kontrakt omfatter en samlet levering af en robot- og automationsløsning til det nye Universitetshospital i Køge, benævnt TE04LEV_AMR.
Den udbudte robot- og automationsløsning (herefter ”AMR-løsningen”) skal installeres i Sjællands Universitetshospitals bygninger i takt med opførelsen, og skal således operere på hele hospitalet fra blandt andet varemodtagelsen og sterilcentral og frem til logistikområder og rum på samtlige etager i sygehuset. AMR-løsningen forestår den interne transport af standardiserede vogne, der eksempelvis kan indeholde medicinsk affald, brugt linned til affaldsgård, interne leverancer af udstyr fra centralt lager og returnering af tomme vogne.
Udbuddet omfatter levering af den i punkt II.1.4) og II.2.4) beskrevne løsning. Ordregivers budget for løsningen (eksklusive optioner) er 21 mio. DKK eksklusive moms. I forbindelse med kontrakten skal leverandøren tilbyde følgende optioner:
Installationen af løsningen følger byggeriets tidsplan. Såfremt der opstår forsinkelse i byggeriets opførelse, forlænges kontrakten på de i kontrakten anførte vilkår. Udnyttelse af optioner kan forlænge kontrakten indtil 8 år fra overtagelsesdagen for hovedleverancen.
Såfremt der er flere end 5 ansøgere, der ikke er omfattet af en udelukkelsesgrund og som opfylder mindstekravene til egnethed, vil der blive foretaget en objektiv udvælgelse af de bedst egnede ansøgere på baggrund af de afgivne referencer. Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante leverancer, jf. punkt 2.3 (udbudsbekendtgørelsens punkt III.1.3)) som kontrakten omfatter, jf. beskrivelsen i punkt 1.2 (Udbudsbekendtgørelsens punkt II.1.4) og II.2.4)). Antallet af relevante referencer inden for den angivne begrænsning vil tillige blive tillagt vægt i vurderingen.
Relevansvurderingen foretages på baggrund af, i hvor høj grad referencen dokumenterer erfaring med levering af funktionelt og omfangsmæssigt (kapacitetsmæssigt og kontraktperiode) sammenlignelig løsning.
Ved vurderingen af, hvilke ansøgere der har dokumenteret de mest relevante leverancer af sammenlignelige ydelser, vurderes det i hvor høj grad referencerne tilsammen dokumenterer relevant erfaring med at levere den konkret efterspurgte løsning.
Ved vurderingen af, hvilke ansøgere der har dokumenteret den mest relevante leverancer af sammenlignelige ydelser, vurderes det i hvor høj grad referencerne tilsammen dokumenter relevant erfaring med at levere den konkret efterspurgte løsning.
I udbudsmaterialet bilag 12 er beskrevet en række optioner, herunder vedligeholdelses- og supportaftale og forlængelse af denne, option for timepriser og optioner for udstyr og ydelser.
1) Ansøger skal inden for hvert af de seneste 3 afsluttede regnskabsår have en samlet årlig omsætning på mindst 15 mio. DKK. Baserer ansøger sig på andre enheders formåen, beregnes omsætningen som ansøgers og de andre enheders årlige samlede omsætning for hvert af de seneste 3 afsluttede regnskabsår. Ved en sammenslutning af virksomheder beregnes omsætningen som virksomhedernes samlede årlige omsætning for hvert af de seneste 3 afsluttede regnskabsår.
2) Ansøger skal inden for hvert af de seneste 3 afsluttede regnskabsår have en egenkapital på mindst 4 mio. DKK. Baserer ansøger sig på andre enheders formåen, beregnes egenkapitalen som ansøgers og de andre enheders samlede egenkapital for hvert af de seneste 3 afsluttede regnskabsår. Ved en sammenslutning af virksomheder beregnes egenkapitalen som virksomhedernes samlede egenkapital for hvert af de seneste 3 afsluttede regnskabsår.
3) Ansøger skal inden for hvert af de senest 3 afsluttede regnskabsår have en soliditetsgrad på minimum 30 %. Baserer ansøger sig på andre enheders formåen, beregnes soliditetsgraden som ansøgers og de andre enheders samlede soliditetsgrad for hvert af de seneste 3 afsluttede regnskabsår. Ved en sammenslutning af virksomheder beregnes soliditetsgraden som virksomhedernes samlede soliditetsgrad for hvert af de seneste 3 afsluttede regnskabsår.
4) Ansøger skal inden for hvert af de senest 3 afsluttede regnskabsår have en likviditetsgrad på minimum 150 %. Baserer ansøger sig på andre enheders formåen, beregnes likviditetsgraden som ansøgers og de andre enheders samlede likviditetsgrad for hvert af de seneste 3 afsluttede regnskabsår. Ved en sammenslutning af virksomheder beregnes likviditetsgraden som virksomhedernes samlede likviditetsgrad for hvert af de seneste 3 afsluttede regnskabsår.
Oplysningerne skal angives i ESPD’et del IV, litra B. Såfremt ansøger baserer sig på andre enheders økonomiske og finansielle formåen henvises til udbudsbetingelsernes punkt 2.4. Udgør ansøger en sammenslutning af virksomheder henvises til udbudsbetingelsernes punkt 2.3.